6. Odnosi med Evropsko unijo in Svetom za sodelovanje v Zalivu (
Dominique Baudis
poročevaec. - (FR) Gospod predsednik, rad bi se zahvalil poročevalcem v senci, zlasti gospodu Howittu, gospe Brepoels, gospe Brantner in gospe Jäätteenmäki, s katerimi smo pripravili te spremembe. S temi spremembami bo poročilo verno odražalo dogodke v Zalivu in zelo jasno izražalo stališče Parlamenta do represije na tem območju.
Prva sprememba, 16. nova uvodna izjava, se glasi:
" ob upoštevanju izjav Visoke predstavnice z dne 10., 15. in 17. marca 2011 ter sklepov Sveta z dne 21. marca 2011 o Bahrajnu in v tem okviru poudarjajoč svojo popolno podporo svobodi izražanja ter pravici državljanov do mirnih protestov,"
To je prva sprememba, seveda šteje za verodostojno različica v angleškem jeziku, ki je bila razdeljena.
Dominique Baudis
(FR) Druga sprememba, uvodna izjava A, se glasi:
"ker trenutni odnosi med EU in Svetom za sodelovanje v Zalivu zahtevajo stalen pregled in posodabljanje v luči nedavnih pomembnih in hitro spreminjajočih se dogodkov na terenu, v osrčju česar mora biti zasledovanje človekovih pravic in demokracije,"
Dominique Baudis
(FR) Nova uvodna izjava Aa:
"Aa. "ker so protestniki v številnih državah Sveta za sodelovanje v Zalivu izrazili upravičene težnje po demokraciji; ker so se nasilni odzivi oblasti na proteste v Bahrajnu končali s smrtjo, poškodbami ter zapornimi kaznimi; ker so v državo prišli vojaki iz Savdske Arabije, Združenih Arabskih Emiratov ter Kuvajta pod okriljem Sveta za sodelovanje v Zalivu, da bi sodelovali pri zatrtju protestnikov,"
Dominique Baudis
(FR) V točki 7 bi se za prvim odstavkom prva alineja morala glasiti:
" zagotovijo spoštovanje človekovih pravic in temeljnih svoboščin, zlasti svobode govora in združevanja ter pravice do mirnih protestov, in naj prisluhnejo ter upoštevajo upravičene zahteve protestnikov in zagotovijo njihovo varnost,"
Dominique Baudis
(FR) Nova točka 7a:
"7a. poziva vse države članice Sveta za sodelovanje v Zalivu naj priznajo trajajoče splošno gibanje za demokratične reforme v širši regiji in poziva k popolni vključitvi nastajajočih skupin civilne družbe za spodbuditev procesa pristnega mirnega demokratičnega prehoda znotraj svojih držav s partnerji v regiji in s polno podporo Evropske unije,"
Dominique Baudis
(FR) Nova točka 7b:
"7b. izraža globoko zaskrbljenost nad nasilnim odzivom na in uporabo sile proti protestnikom s strani bahrajnskih oblasti ter nad sodelovanjem tujih sil pod okriljem Sveta za sodelovanje v Zalivu pri zatiranju demonstrantov; meni, da je to v hudem nasprotju s podporo Sveta za sodelovanje v Zalivu zaščiti državljanov, ki zahtevajo svobodo in demokracijo v Libiji; poziva k takojšnji ustavitvi nasilja nad miroljubnimi protestniki in k političnemu dialogu, ki lahko vodi do nadaljnjih potrebnih političnih reform v državi,"
Dominique Baudis
(FR) Nova točka 18a:
"18a. se seznanja z deklaracijo Sveta za sodelovanje v Zalivu z dne 7. marca 2011 v Abu Dabiju, v kateri je navedeno, da ,Ministrski svet zahteva, da Varnostni svet sprejme potrebne ukrepe za zaščito civilistov, vključno z območjem prepovedi poletov nad Libijo', razglasitev katere je prispevala k odločitvi Arabske lige in Varnostnega sveta ZN, da se izrečeta v korist takšnemu območju,"
